Miehet olivat saaneet Uruguayssa poliittisen turvapaikan aivan äskettäin. Tätä ennen he olivat vankilassa odottamassa luovutusta oikeuteen Paraguayhin, kirjoittaa paraguaylainen Ultima Hora -lehti.

Juan Arrom, Anuncio Martí ja Víctor Colmán osallistuivat vuonna 2001 María Edith Bordón de Debernardin sieppaukseen. Hänet vapautettiin reilut kaksi kuukautta sieppauksen jälkeen isoja lunnaita vastaan.

Ultima Horan sieppaus oli alku kokonaiselle sieppausten ryöpylle. Kolme paraguaylaista kuuluivat vasemmistolaiseen Patria Libre -puolueeseen, joka sittemmin muuttui marxilais-leninistiseksi ja nationalistiseksi Ejército del Pueblo Paraguayo -sissiliikkeeksi. Järjestö toimii yhä Paraguayssa.

Ultima Horan mukaan miehet suuntasivat lentokentälle heti turvapaikan saatuaan. Päämääränä heillä on Suomi. Välilaskun he ovat tehneet Madridissa.

Lehden mukaan ennen saamistaan turvapaikkaa miehet olivat neuvotelleet ”Suomen viranomaisten tai vasemmistolaisten suomalaisten liikemiesten” kanssa poliittisen turvapaikan saamisesta Suomessa.

